Maitlhomomagolo a Molao wa Tsweletso ya Phitlhelelo ya Tshedimosetso wa bo2 wa 2000, ke go tlamela ka tshwanelo ya phitlhelelo ya tshedimosetso e e mo diatleng tsa Puso le ditheo tsa poraefete. Molao wa Tsweletso ya Phitlhelelo ya Tshedimosetso ke sediriswa sa botlhokwa mo go kopanyeng ditlamelo tse di mo Molaotlhomong wa Ditshwanelo jaaka o fitlhelwa mo Molaotheong.
Molao wa Tsweletso ya Phitlhelelo ya Tshedimosetso o naya baagi ba Aforika Borwa tshono ya go nna le bokgoni jwa go fitlhelela tshedimosetso go tswa mo pusong le mo ditheong tsa poraefete.
Molao ono o montšhwa o tlaleletsa botlhokwa jwa gore ditheo tsotlhe di dire gore ka gale di dire ditiro tse di mo molaong le go rwala maikarabelo a ditiro tsotlhe tsa tsona. Molao ono o montšhwa o goeleditswe e le kgato e nngwe ya go netefatsa botshelo jo bo botoka ka go tlamela baagi fela ka tshono ya go filthelela tshedimosetso e e leng gore kwa bofelong e ka dira gore ditheo tsa poraefete le tsa setšhaba di rwale maikarabelo a ditiro tsa tsona.
Lefapha la Pabalesego le Bogokaganyi ke lefapha le le dirang ditiro tsa lona ka mokgwa o o netefatsang puso e e lolameng. Go botlhokwa tota gore Lefapha leno le tseye seabe sa ketapele go fitlhelela maitlhomo a a tshwanang a Porofense. Seabe seno se netefatsa gore puso ya Bosetšhaba le tsa Selegae di golagane sentle, le go netefatsa gore gareng ga tse dingwe, go nna le tsamaiso e e lolameng ya ditšhelete, tsamaiso ya badiri gammogo le togamaano ya lefapha, jalo le jalo.
Go bonagetse gore, go netefatsa gore go diragadiwa ditiro le seabe sa lefapha sentle; go tshwanetse ga nna le popegotheo e e bokgoni. Popegotheo e e feletseng e e bontshang diyuniti di le mmalwa tse di kopaneng, ditiro tsa tsona gammogo le diphatlatiro tsa teng, e manegilwe fano jaaka Mametlelelo A.
Go latela ditaelo tsa Molao wa Tsweletso ya Phitlhelelo ya Tshedimosetso, go thapilwe/ go supilwe Motlhankedi wa Tshedimosetso go netefatsa gore go nna le tsamaiso ya thulaganyo ya phitlhelelo ya tshedimosetso/ direkoto. Go feta moo, go thapilwe/ go supilwe Batlatsamotlhankedi wa Tshedimosetso go thusa Motlhankedi wa Tshedimosetso ka tiro ya gagwe.
Go ya ka molao ono o montšhwa: Molao wa Tsweletso ya Phitlhelelo ya Tshedimosetso wa 2000, motho mongwe le mongwe o na le tetla ya go kopa phitlhelelo ya tshedimosetso nngwe le nngwe e e tshotsweng ke mmuso gongwe setheo sengwe le sengwe sa setšhaba.
Direkoto tse di fitlhelwang mo Lefapheng la Pabalesego le Bogokaganyi di ka aroganngwa go ya ka direkoto tsa makwalo le direkoto tse dingwe tse e seng makwalo (direkoto tse dingwe).
Go tloga ka ngwaga wa 1994 go ya go 2001, Lefapha le ne le sa aroganye le go tsamaisa direkoto tsa lona go ya ka dithebolo tsa diakhafe. Ga jaana go tshwaraganwe le go faela direkoto go tswa kwa morago go ya ka dithulaganyo tse di rebotsweng tsa karoganyo (dithulaganyo tsa go faela le Sejule ya Taolo ya Direkoto). Seno ke thulaganyo e e ka sekeng ya wediwa ka ponyo ya leitlho mme ka jalo, manyuale ono o bontsha fela direkoto tse di arogantsweng go tloga ka kgwedi ya Ngwanaatsele ka ngwaga wa 1999. Fa direkoto tse di aroganngwang di ntse di faelwa go tswa kwa morago, manyuale ono o tla nna o bewa mo dinakong mme dikhopi tse di baakantsweng di tla nna di isiwa kwa Komišeneng ya Ditshwanelo tsa Botho ya Aforika Borwa gangwe le gape.
Lephata la Mokhuduthamaga wa Pabalesego le Bogokaganyi le na le thulaganyo ya lona e e rebotsweng ya go faela mme ga e a tshwanela go dirisiwa ke maphata a mangwe a Lefapha.
Fa go setse go rebotswe tetla ya go tlosiwa ga dilo tse di mo sejuleng ya taolo ya direkoto, go tshwanetse ga tsenngwa tirisong rejisetara tsa tshenyo.
Dilo tsotlhe di tshwanetse go supiwa mo sephuthelong se se ka fa ntle ka nomoro le leina jaaka di tlhagelela mo seduleng ya taolo ya direkoto gammogo le ka taelo e e maleba ya tshenyo. Fa go tlosiwa, sekai. Fa kantoro e tswalelwa gongwe go tlosiwa dithoto, di tshwanetse go fetisediwa kwa botsenyong jwa diakhaefe.
DAU - Senya ka gangwe fela fa go sena go fediwa go runiwa.
Puisano ya thutano ya 1996 ka ga Bokao jwa molaotheo le ditshwanelo tsa botho mo Tirelong ya Sepodisi ya Aforika Borwa.
Thulaganyo ya go faela makwalo a tsamaiso ya direkoto.